Z A P I S N I K
18. sjednice Vijeća Mjesnog odbora Gornji Stenjevec održane 12. listopada 2026. 
Zagreb, Dubravica 109a s početkom u 18,00 sati

Nazočni članovi Vijeća:
Goran Škvarč, Dragutin Gorički, Andrija Pavić, Ivan Pavlić, Vlatka Pažin, Božica Tomić i Ivo Tomić.

Odsutni članovi Vijeća : nema.

Ostali nazočni: I.D.

Predsjedava Gospodin Dragutin Gorički, Predsjednik Vijeća.

Zapisnik vodi: Ivan Pavlić.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Predsjednik Vijeća daje zapisnik 17. sjednice na verifikaciju.
Vijeće jednoglasno prihvaća tekst Zapisnika 17. sjednice Vijeća  sa sljedećim izmjenama:

	Goran Škvarč
	Postavlja pitanje o izboru novog domara i što je s najavljenom ostavkom trenutnog domara




Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o rješavanju problema potočića "Đakoščaka" na Mesekovom putu - donošenje zaključka

	2. 
	Zaključak o izboru izvršitelja poslova domara za prostor Mjesnog odbora Gornji     Stenjevec -  donošenje zaključka

	3. 
	Pitanja, prijedlozi i obavijesti




Ad1. Zaključak o rješavanju problema potočića "Đakoščaka" na Mesekovom putu - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Dragutin Gorički, Ivan Pavlić i Vlatka Pažin, 

Vijeće jednoglasno donosi


 Zaključak  o rješavanju problema potočića "Đakoščaka" na Mesekovom putu - donošenje zaključka

(Zaključak se prilaže ovom zapisniku i njegov je sastavni dio.)

Ad2. Zaključak o izboru izvršitelja poslova domara za prostor Mjesnog odbora Gornji     Stenjevec -  donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Goran Škvarč, Dragutin Gorički, Andrija Pavić, Ivan Pavlić, Vlatka Pažin, Božica Tomić i Ivo Tomić, 

Vijeće većinom glasova od 6 ZA (Goran Škvarč, Dragutin Gorički, Andrija Pavić, Ivan Pavlić, Božica Tomić i Ivo Tomić), 0 PROTIV , 1 SUZDRŽANO (Vlatka Pažin) donosi


 Zaključak  o izboru izvršitelja poslova domara za prostor Mjesnog odbora Gornji     Stenjevec -  donošenje zaključka

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Predsjednik Dragutin Gorički obavještava članove Vijeća o: 

· saniranom krovu doma Gornjeg Stenjevca
· o saniranom franceku i curenju vode kod doma Gornji Stenjevec
Podpredsjednik Ivan Pavlić obavještava članove Vijeća o:

· statusu projekta Povijest Gornjeg Stenjevca – kraj listopada, početak studenog
· sastanku projekta zdenca „Pod klenom“ – nastavak realizacije postojećeg projekta
Projekt će biti realiziran po tehničkom rješenju iz projekta (vlasniku parcele ostaje približno 5 metara kolnog priključka što je iznad propisanog minimuma). Kada će projekt biti realiziran, biti ćemo obavješteni nakon provedbe postupka javne nabave.
· planiranim kulturno društvenim aktivnostima u domu:
21.10.2026 – kvART se igra – dječji program
23.10. i 24.10.2026. – kino projekcija Vlak u snijegu, Klempo
Nastavak suradnje s NPK kroz 6 programa u jesen/zimu 2026/27
· oslobađanju srijede za kulturno društvene događaje, te zamolba stranki Fokus za promjenu termina sa srijede na neki drugi dan u tjednu.
· apelu građanke za komunalnu intervenciju na Mesekovom putu 22. Građanki je odgovoreno kako je uvidom u GeoPortal utvrđeno da je zemljište između Mesekovog puta 20 i 24 privatno. Građanka je savjetovana da susjeda upozori o ovom problemu, ili ukoliko već jest onda ovaj problem treba prijaviti komunalnom redarstvu.
· prijavi građana o  nepropisno parkiranim vozilima koja svakodnevno pune ulicu Karaznik.
· traženju građanke o odvajanje pješačkog i cestovnog prometa u ul. Karažnik.
· o realizaciji Plana Potreba za 2026. te potrebi razmišljanja o idejama za Plan Potreba za 2027. 
· o traženju građanke za odvajanje pješačkog i cestovnog prometa u ul. Karažnik
· o upitu građanke za uređenje prostora za javnu namjenu na prostoru UPU Dubravica-Karažnik. Građanka je informirana o statusu donošenje UPU Dubravica-Karažnik i mogućnosti sudjelovanja u tom procesu kada UPU bude na javnom savjetovanju.
· o proteklom obilježavanju Dana Mjesnog odbora Gornji Stenjevec
Vijećnik Goran Škvarc obavještava članove Vijeća o:

· svojoj akciji kojom je ubrazana obnova ograde od strane Hrvatskih Voda uz potok Dubravica na području doma Gornjeg Stenjevca



Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Vlatka Pažin
	koliko je otkupljenih čestica u Huzjanovoj ulici za svrhu rekonstrukcije u dvotračnu ulicu s nogostupima

	Vlatka Pažin
	što je s postavljanjem prometnog ogledala na izlazu iz Ulice Glavica u Ulicu Dubravica, koje građani traže već nekoliko godina. Potpredsjednik Ivan Pavlić odgovorio je da građani sami mogu podnijeti zahtjev za postavljanje takvog ogledala, te da će potražiti zaključak iz prošlog saziva Vijeća i pitati što je s time.

	Vlatka Pažin
	pitanje o postavljanja uspornika u Ulici Dubravica kod kućnog broja 108, na mjestu gdje djeca često prelaze cestu kako bi došla do sportskog igrališta. Ivan Pavlić odgovorio je da je stav Sektora za ceste kako uspornici nisu poželjni na prometnicama kojima prolazi javni autobusni prijevoz. Ivan Pavlić također odgovara kako smo kao Vijeće na 11. sjednici održanoj 16. ožujka 2026. raspravljali o postavljanju uspornika kod kućnog broja 107, te smo kao Vijeće izrazili neslaganje time, nego neka MUP izlazi na teren i kažnjava neodgovorne vozače

	Vlatka Pažin
	[bookmark: _GoBack]što je s popravkom rubnika (3m) na Dubravici 130. 3 godine i još nije popravljen. Predsjednik Gorički odgovara kako je bio na sastanku s zaduženim nadcestarom s kojim je prošao sva takva otvorena pitanja, te koji mu je odgovorio kako je kapacitet Zagrebačkih cesti za takve „sitne” popravke mali, a imaju puno intervencija.

	Vlatka Pažin
	što je sa korekcijama trasa autobusnih linija ZET-a. Ivan Pavlić odgovara kako se vode razgovori o toj problematici sa ZET-om, te se proces donošenja odluka o izmjenama trasa autobusnih linija usporio zbog nedavnog štrajka u ZET-u. Također informira kako Vijeće Gradske četvrti Podsused – Vrapče intezivno radi na tim pitanjima u suradnji s ZET-om.

	Vlatka Pažin
	što je s postavljanjem javne rasvjete u Huzjanovoj ulici, na kućnim brojevima 6-8, u njezinu jugoistočnom slijepom dijelu. O tom se problemu govorilo i u prethodnom sazivu Vijeća, kada je zatraženo postavljanje rasvjete. Ivan Pavlić odgovara da će potražiti zaključak iz prošlog saziva Vijeća i pitati što je s time.

	Vlatka Pažin
	upozorava na potrebu izbrazdavanja kolnika u podvožnjaku Dubravica, u smjeru od juga prema sjeveru. Zbog nagiba te mokrih i zaleđenih uvjeta na toj dionici građani prijavljuju proklizavanje vozila i škripanje guma. Ivan Pavlić odgovara kako će ponovo informirati nadcestara i Sektor za ceste o tom zahtjevu, ali već vidi sličan odgovor kao i za popravak rubnika na Dubravica 130.

	Goran Škvarč, Ivan Pavlić
	vijećnik Goran Škvarč i vijećnik Ivan Pavlić predlažu da se jugozapadna fasada Doma mjesnog odbora uredi muralom ili da se preboji zaštitnim antigrafitnim premazom.

	Ivan Pavlić
	zdenac Pod klenom je tekao još 2023 godine. Pitamo se zašto više ne teče voda od tada?



Iduća sjednica je planirana za ponedjeljak 9.11.2026. u 17:00 sati.

Sjednica za prosinac planirana je za 14.12.2026. u 17:00 sati.

Dežurstva vijećnika svaki drugi i četvrti ponedjeljak od 19:00 – 20:00
· 26.10.2026. - Andrija Pavić
· 9.11.2026. - Goran Škvarč
· 23.11.2026 - Ivan Pavlić


Sjednica je završila u 20:05 sati.

KLASA: 024-08/26-003/2124
URBROJ: 251-13-11-3/006-26-2
Zagreb, 12. listopada 2026.

Zapisnik uredila:
Helena Ilona Bognar
Predsjednik
Vijeća Mjesnog odbora Gornji Stenjevec

Dragutin Gorički


Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornji Stenjevec na 18. sjednici, 12. listopada 2026., donijelo je



ZAKLJUČAK
o rješavanju problema potočića "Đakoščaka" na Mesekovom putu



1. Vijeće Mjesnog odbora Gornji Stenjevec raspravljalo je o rekonstrukciji sustava odvodnje potočića „Đakoščaka" na Mesekovu putu kod kbr. 4.

2. Vijeće Mjesnog odbora Gornji Stenjevec predlaže rekonstrukciju sustava odvodnje potočića „Đakoščaka" na Mesekovu putu kod kbr. 4, na način da se izvede dovoljno velika taložnica s odgovarajućom zaštitom od granja i lišća te da se od taložnice do postojećeg slivnog šahta izvede otvoreni betonski kanal odgovarajuće širine i dubine, natkriven uklonjivim gusnatim rešetkama radi lakšeg čišćenja i održavanja, umjesto postojeće cijevi nedovoljnog promjera koja se začepljuje zbog nakupljanja kamenca, lišća, granja, pijeska i mulja. Zahvat je potrebno izvesti tako da se osigura nesmetan protok vode i spriječi njezino izlijevanje na kolnik.

3. Ovaj zaključak dostavlja se Vijeću Gradske četvrti Podsused– Vrapče.




KLASA: 024-08/26-003/2124
URBROJ: 251-13-11-3/006-26-3
Zagreb, 12. listopada 2026.


Predsjednik
Vijeća Mjesnog odbora
Gornji Stenjevec

                                                                                                    Dragutin Gorički










Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornji Stenjevec na 18. sjednici, 12. listopada 2026., donijelo je



ZAKLJUČAK

o izboru izvršitelja za objekt Mjesnog odbora Gornji Stenjevec, Dubravica 109a


1. Vijeće Mjesnog odbora Gornji Stenjevec razmatralo je obavljanje poslova izvršitelja u objektu Mjesnog odbora Gornji Stenjevec, na adresi Dubravica 109a, te utvrdilo potrebu za promjenom dosadašnjeg izvršitelja poslova domara Slobodana Meničanina, s kojim je ugovor sklopljen za razdoblje od 1. siječnja do 31. prosinca 2026. godine.

2. Vijeće Mjesnog odbora Gornji Stenjevec traži raskidanje ugovora s dosadašnjim izvršiteljem Slobodanom Meničaninom zbog nezadovoljstva načinom obavljanja poslova.

3. Vijeće za izvršitelja Mjesnog odbora Gornji Stenjevec, Dubravica 109a predlaže Maju Juratovac koja bi skrbila o predmetnom prostoru u periodu od 1. studenoga do 31. prosinca 2026. godine.

4. Ovaj zaključak dostavlja se Vijeću Gradske četvrti Podsused– Vrapče.




KLASA: 024-08/26-003/2124
URBROJ: 251-13-11-3/006-26-4
Zagreb, 12. listopada 2026.


Predsjednik
Vijeća Mjesnog odbora
Gornji Stenjevec

                                                                                                    Dragutin Gorički








